"La revedere, Șumudică!" Turcii, nemiloși cu românul, de ziua lui, după o nouă înfrângere a lui Gaziantep
Fanii echipei Gaziantep FK sunt nemulțumiți de rezultatele echipei și cer demisia antrenorului Marius Șumudică, după o nouă înfrângere, 1-0, cu Antalyaspor, în etapa a 28-a din SuperLig.
Gaziantep a câștigat doar un meci din ultimele 11 partide din campionat, iar fanii consideră că Șumudică nu este capabil să redreseze echipa.
MAÇ SONU | Antalyaspor 1-0 Gaziantep FK pic.twitter.com/TzPeEzRdaT
— Gaziantep FK (@GaziantepFK) March 4, 2024
"Conducerea care a decis să-i mai dea o șansă lui Șumudică ar trebui să-și dea demisia", a scris un fan pe platforma X.
"Cine i-a dat o nouă șansă acestui Șumudică și de ce? Ce putea să aducă nou? Care a fost scopul? Ne îndreptăm spre dezastru", a reacționat un alt fan.
Un altul a scris: "Speranța noastră e că echipa nu va retrograda, deși tendința asta e. Șumudică, demisia".
"La revedere, Șumudică", a scris scurt un alt fan al lui Gaziantep.
- Marius Șumudică împlinește astăzi vârsta de 53 de ani.
"Șumi", viață grea la Gaziantep
Marius Șumudică se află într-un moment crucial din punct de vedere al viitorului său la Gaziantep. Cu doar 10 meciuri rămase de disputat în sezon, el are nevoie urgentă de rezultate pozitive pentru a salva echipa de la retrogradare.
Gaziantep se află pe 18 în campionatul din Turcia, fiind la un punct distanță de locul 16, care asigură salvarea de la retrogradare.
Urmăriți SPORT.RO și pe Google News